VEGA og Live Nation præsenterer
**Amerikanske Periphery vender tilbage til VEGA med deres medrivende og forfriskende prog-metal**

 *Den Maryland-baserede sekstet slog for alvor igennem med de to albums "Periphery" og ”Periphery II” fra 2010 og 2012 og etablerede sig som prog-bandet, der revitaliserede en genre, som mange mente havde tabt pusten. Nu er det hårdslående musikerkollektiv tilbage med endnu et anmelderrost album – denne gang med dobbeltudgivelsen ”Juggernaut” og altså også koncert i VEGA den 1. december.*

**Periphery genoplever konceptalbummet**Det har altid været den udfordrende og grænsesøgende tilgang til prog-rocken og metal, som har båret Periphery frem. Deres unikke instrumentering og alsidige brug af vokal leveres både energisk og med stor overbevisning.

Bandets tredje udgivelse så dagens lys i januar i år og fik titlen *Juggernaut*. Juggernaut dækker over hele to udgivelser; *Juggernaut: Alpha* og *Juggernaut: Omega.* Med albummet genopliver Periphery konceptalbummet og tager lytteren med på en stemningsfuld, musikalsk rejse gennem hovedpersonens fødsel, genfødsel og dennes konstante møder med det gode og onde, det rigtige og forkerte.

**I giganternes fodspor**Ved at lave et konceptalbum tager Periphery en genre op, som før er blevet taklet af nogle af de allerstørste inden for prog-rocken. Både Peripherys forfædre i Rush, Genesis og Voivod har gjort det – men også Pink Floyd, Green Day og The Who. Meget tyder på, at Periphery har lykkedes med dette, og samtidig formår bandet at inkorporere universet, stemningen og energien i det udtryk bandet byder publikum ved deres livekoncerter.

Det er med høje forventninger, at VEGA og Live Nation byder Periphery tilbage til Lille VEGA den 1. December.

**Fakta om koncerten:**
Periphery (US)
Tirsdag den 1. december kl. 20.00
Lille VEGA, Enghavevej 40, 1674 København V
175 kr. + gebyr
Forsalg via VEGAs hjemmeside og Billetnet.
[Læs mere](http://vega.dk/arrangementer/preview-18282.html) om Periphery i VEGA.

*For yderligere oplysninger kontakt venligst*
Jeppe Nygaard Christensen
Kommunikationsmedarbejder, VEGA
jc@vega.dk - 3326 0953